(૯) જરૂરી છે કે જે ઝવ્વારો ચોરોના હાથે લુંટાઇ ગયા છે, તેમનાથી હમદર્દી અને મદદ કરવામાં ઉણપ ન રાખે. અગર આ લખવાવાળા ઝીયારત દરમ્યાન કંઇક અનુભવ લઇને ન આવતે તો આલે મોહમ્મદ (સ.અ.વ.) ના ફરમાન સમજમાં ન આવતા. હું ઇમામ હુસૈન (અ.સ.)ની કબ્રના તવાફમાં મશ્ગુલ હતો કે મેં જોયુ, કે એક સ્ત્રી જે પંજાબથી ઝીયારત માટે આવી હતી તેની કુલ મુડી વીસ હજાર રૂપીયા હતી. ખીસ્સા કાતરૂએ તે રકમ તે સ્ત્રી પાસેથી પડાવી લીધી અને જ્યારે તેને ખબર પડી તો તે એવી રીતે બેચૈન અને બેબાકળી બની ગઇ હતી કે તેની વિગત લખવાની શક્તિ નથી. આજે જ્યારે હું ઝિયારતની શરતોને લખી રહ્યો છું તો એવી લાગણી થાય છે કે ઇમામ સાદિક (અ.સ.) ની ઝવ્વારો માટે ઉત્પન્ન થનારી મુશ્કેલીઓ ઉપર તે સમયે નજર હતી જ્યારે આવા પ્રકારના પ્રશ્ર્નો બહુજ ઓછા બનતા હતા. આ શરત નજર સમક્ષ રાખીને જો ઝવ્વારો થોડી થોડી પણ મદદ કરે તો તેની બધી પરેશાની દૂર થઇ જશે. આજ તો માઅસુમીન (અ.સ.) ની વાતોનો મોઅજીઝો છે કે તેઓની નજરો આ પ્રશ્ર્નો ઉપર હતી જે ભવિષ્યમાં ઉભા થવાના હતા અને છે.